Energetická úspornosť sa stala jednou z najaktuálnejších tém súčasnosti. V čoraz väčšej miere sa začínajú presadzovať také koncepty, ktoré zabezpečia vysoký užívateľský štandard pri nízkych prevádzkových nákladoch. Už dnes možno stavať budovy, ktoré ušetria až 90 % nákladov na vykurovanie v porovnaní s bežnými novostavbami. Publikácia z pera architekta Eugena Nagya, ktorý zasvätil svoj život energeticky efektívnej výstavbe, pojednáva o dvoch najvýznamnejších predstaviteľoch tohto spôsobu výstavby: o nízkoenergetickom a energeticky pasívnom dome.
Hlavná časť publikácie sa zameria na stavebnofyzikálne a tepelnotechnické požiadavky a ich zohľadnenie pri tvorbe obvodového plášťa, charakteristiku stavebných konštrukcií a technických zariadení, ako aj na možnosti využitia inovatívnych a environmentálne šetrných komponentov a technológií. Samostatná časť je venovaná výhodám a osobitostiam nízkoenergetického a energeticky pasívneho domu, najmä kvalite vnútornej klímy, prostriedkom na zabezpečenie kvality návrhu a realizácie, výpočtovým metódam pri jeho návrhu a jeho energetickej optimalizácii. V publikácii sa prezentuje množstvo realizovaných stavieb zo zahraničia, z Českej i Slovenskej republiky.
Autor: Eugen Nagy
Vydavateľstvo: JAGA GROUP, s.r.o.
Počet strán: 216